Joseph Keller

Joseph Keller () (31-iyul 1923-yil — 7-sentyabr 2016-yil) — amerikalik matematik. Keller difraksiyaning geometrik nazariyasi yoʻnalishidagi ishlari bilan tanilgan. 1997-yil Wolf mukofoti bilan taqdirlangan.

Keller New Jersey shtatining Paterson shahrida tugʻilgan. Eastside High Schoolda oʻqigan va u yerda matematiklar jamoasi aʼzosi boʻlgan. 1943-yilda New York universitetidan bakalavr darajasini olgan. 1948-yilda ayni universitetida Ph.D darajasini  olgan. Keller 1979-yilgacha New York universiteti Courant institutida professor boʻlib ishlagan. Soʻngra 1993-yilgacha Stanford universitetida matematika va mexanika muhandisligi professori boʻlgan.

Keller matematikaning ilm-fan va muhandislikka tatbiqi sohalariga hissa qoʻshgan. Xususan, olim toʻlqin tarqalishi sohasini oʻrgangan. Shuningdek, kvant mexanikasi tizimlarida xususiy vektorlarni hisoblashning Einstein–Brillouin–Keller metodiga ham salmoqli hissa qoʻshgan.

Turkum:20-asr amerikalik olimlari
Turkum:21-asr amerikalik olimlari